ውጽኢት እቲ ኣብ መንጎ ኣስቶን ቪላን ቸልሲን ዝነብረ ጸወታ ክንደይ ኔሩ?
ፕሪመር ሊግ
ቸልሲ መሪሕነት ፕሪመር ሊግ ኣደልዲላ ኣብ ዝወጸትሉ ሰሙን፡ ኣብ መንጎ ቀዳመይቲ ዘላ ቸልሲን እትስዕባ ማንቸስተር ሲቲን ዘሎ ናይ ነጥቢ ፍልልይ ናብ ሸውዓተ ክብ ኢሉ ኣሎ። ቸልሲ ናብ ቪላ ፓርክ ተጓዒዛ ኣንጻር ኣስቶን ቪላ ገጢማ 2ብ1 ተዓዊታ። ኣብ ተመሳሳሊ ሰዓት ማንቸስተር ሲቲ ኣንጻር ሃል ሲቲ ኣብ ሜዳኣ ተጻዊታ 1ብ1 ብምፍልላይ ክልተ ነጥቢ ከሲራ።
ኣሰልጣኒ ቸልሲ ሆዜ ሞሪኖ “ብሸውዓተ ነጥቢ ንመርሕ ምህላውና፡ ኣብ ካልእ ሃገር ዘሐጉስ ውጽኢት ምበልክዎ ኔረ፣ ኣብዚ (እንግሊዝ) ግን ዋላ ሓንቲ ኣይኮነን።” ክብል ንናይ ማንቸስተር ሲቲ ምብኻን ነጥቢ ብዙሕ ከም ዘይዛነየሉ ገሊጹዎ። ንሱ ኣስዒቡ “ብሕጂ 14 ግጥማት ኣለዉ፡ ካብዚ ድማ 42 ነጥቢ ንምውህላል ክንሰርሕ ኣለና። ስለዚ ሻምፕዮን ክንከውን እንተዄንና ካልኦት ክሰዓራልና ዘይኮነስ፡ ንሕና ተሪፉና ንዘሎ ግጥማት ክንረብሓሉ ከምዘለና ምግንዛብ’ዩ” ኢሉ።
2ብ1